Latvijas basketbola izlase

Latvijas basketbola izlase ir komanda, kas pārstāv Latviju starptautiskās basketbola sacensībās. Izlases lielākais panākums ir uzvara pirmajā Eiropas čempionāta finālturnīrā 1935. gadā, par ko tikusi uzņemta un 2012. gadā izdota filma "Sapņu komanda 1935". 2023. gada septembrī Latvijas izlase FIBA Pasaules izlašu rangā ieņēma 8. vietu, kas ir augstākā vēsturē. Latvijas basketbola izlases galvenais treneris ir itālis Luka Banki.

2022. gada 25. augustā, 2023. gada Pasaules kausa kvalifikācijas spēli pret Turcijas izlasi (uzvara ar 111:85) Arēnā Rīga noskatījās 11 315 skatītāji, kas tādējādi kļuva par vislabāk apmeklēto mājas spēli Latvijas basketbola vēsturē. Šo kvalifikācijas ciklu trenera Lukas Banki vadībā Latvijas izlase aizvadīja veiksmīgi un 2022. gada novembrī pirmo reizi vēsturē kvalificējās Pasaules kausa finālam. Finālturnīrā, kura spēles Latvija aizvadīja Džakartā un Manilā, izlase kļuva par turnīra lielāko pārsteigumu, uzvarot Francijas, Spānijas, Itālijas un Lietuvas izlases un noslēgumā ieņemot 5. vietu.

Sasniegumi

Sastāvs

Skatīt arī 
 Latvijas sieviešu basketbola izlase
 Latvijas basketbola izlase 2011. gada Eiropas čempionātā

Atsauces

Ārējās saites 

 Latvijas Basketbola savienības mājaslapa

 
Basketbola izlases